               EUROPOS KOMISIJA
            Briuselis, 2019 03 07
            COM(2019) 125 final
            2019/0070(COD)
            Pasiūlymas
            EUROPOS PARLAMENTO IR TARYBOS SPRENDIMAS
            kuriuo iš dalies keičiamas Europos Parlamento ir Tarybos sprendimas Nr. 1313/2013/ES dėl Sąjungos civilinės saugos mechanizmo
            (Tekstas svarbus EEE)

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  Sprendimo Nr. 1313/2013/ES dėl Sąjungos civilinės saugos mechanizmo (toliau – Sąjungos mechanizmas)
                     1
                   19 straipsnyje ir susijusiose nuostatose nurodytas finansinis paketas, skirtas civilinei saugai remti pagal dabartinę daugiametę finansinę programą (2014–2020 m.). Atsižvelgiant į tai, kad dabartinės daugiametės finansinės programos laikotarpis baigiasi, šias nuostatas reikia iš dalies pakeisti, kad būtų užtikrintas tolesnis Sąjungos mechanizmo finansavimas.

                  Šis pakeitimas taikomas tik Sprendimo Nr. 1313/2013/ES biudžeto nuostatoms ir Sprendimo turinys neturėtų būti keičiamas. Siūlomas pakeitimas atitinka 2018 m. gegužės 2 d. Komisijos pasiūlymą dėl 2021–2027 m. daugiametės finansinės programos
                     2
                  . Šiame pasiūlyme nurodyta suma taip pat atitinka 2017 m. lapkričio 23 d. Komisijos pasiūlymo peržiūrėti Sprendimą Nr. 1313/2013/ES („rescEU“ pasiūlymas) užmojų lygį
                     3
                  .

                  Šiame pasiūlyme nustatyta įsigaliojimo data – 2021 m. sausio 1 d. – yra pritaikyta 27 valstybių narių Sąjungai, atsižvelgiant į JK ketinimą išstoti iš ES ir Euratomo.

               •Suderinamumas su toje pačioje politikos srityje galiojančiomis nuostatomis

                  Šiame pasiūlyme numatyti būtini biudžeto ištekliai sustiprintam Sąjungos mechanizmui paremti. Šis mechanizmas padeda siekti svarbiausio tikslo – kurti Europą, kuri apsaugo, kaip nurodyta Komisijos komunikate dėl 2021–2027 m. daugiametės finansinės programos
                     4
                  .

                  Pagal naująjį pasiūlymą su civiline sauga susijęs finansavimas įtrauktas į vieną išlaidų kategoriją (5 išlaidų kategorija „Saugumas ir gynyba“), kur nurodytos ir kitos su sauga susijusios programos. Ši išlaidų kategorija apims civilinės saugos vidaus ir išorės aspektus.

               •Suderinamumas su kitomis Sąjungos politikos sritimis

                  Siūlomu pakeitimu bus suteikti reikiami ištekliai Sąjungos mechanizmo ir kitų ES politikos sričių sąveikai skatinti ir esamiems ryšiams stiprinti.

                  Šiuo pakeitimu bus užtikrinta, kad Sąjungos mechanizmas padėtų stiprinti ES pajėgumus nelaimių rizikos valdymo srityje (nuo nelaimių prevencijos iki pasirengimo joms, reagavimo į jas ir atsigavimo).

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Šio pasiūlymo teisinis pagrindas yra Sutarties dėl Europos Sąjungos veikimo 196 straipsnis.

               •Subsidiarumo principas (neišimtinės kompetencijos atveju)

                  Komisija turi papildomąją kompetenciją civilinės saugos srityje. Valstybėms narėms ir toliau tenka pagrindinė atsakomybė už nelaimių prevenciją, pasirengimą joms ir reagavimą į jas. Sąjungos mechanizmas sukurtas todėl, kad reagavimo į dideles nelaimes mastas gali viršyti bet kurios pavieniui veikiančios valstybės narės pajėgumus. Mechanizmo esmė – tinkamai koordinuojamos, greitos valstybių narių savitarpio pagalbos teikimas.

                  Šiuo pakeitimu siekiama suderinti programos biudžeto nuostatas su Komisijos pasiūlymu dėl 2021–2027 m. daugiametės finansinės programos. Kadangi šis pakeitimas yra techninio ir finansinio pobūdžio, nedaroma jokio poveikio subsidiarumo principui ir jis nekeičiamas.

               •Proporcingumo principas

                  Šiuo pasiūlymu neviršijama to, kas būtina nurodytiems tikslams pasiekti. Jis pateiktas siekiant užtikrinti, kad būtų galima pasiekti nurodytus tikslus.

                  Šiame pakeitime siūlomos sumos atitinka sumas, paskelbtas Komisijos pasiūlyme dėl 2021–2027 m. daugiametės finansinės programos. Jos atitinka proporcingumo principą.

               •Priemonės pasirinkimas

                  Šiuo pasiūlymu siekiama iš dalies pakeisti galiojantį sprendimą. Tam tinkamiausia ir paprasčiausia priemonė yra pasiūlymas dėl sprendimo.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               Šiuo techninio pobūdžio pakeitimu siekiama suderinti sprendimo biudžeto nuostatas su 2018 m. gegužės 2 d. priimtu Komisijos pasiūlymu dėl 2021–2027 m. daugiametės finansinės programos. Pakeitimas grindžiamas 2017 m. lapkričio 23 d. pasiūlymu peržiūrėti Sprendimą Nr. 1313/2013/ES („rescEU“ pasiūlymas). Todėl poveikio vertinimas nebuvo atliktas.

                  Tačiau tiek pradiniam Komisijos pasiūlymui, kuriame išdėstyta bendra 2021–2027 m. daugiametė finansinė programa, tiek 2017 m. lapkričio 23 d. pasiūlymui peržiūrėti Sprendimą Nr. 1313/2013/ES („rescEU“ pasiūlymas) pritaikyti geresnio reglamentavimo principai.

               •Galiojančių teisės aktų ex post vertinimas / tinkamumo patikrinimas

                  Netaikoma (žr. pirmiau).

               •Konsultacijos su suinteresuotosiomis šalimis

                  Netaikoma (žr. pirmiau).

               •Tiriamųjų duomenų rinkimas ir naudojimas

                  Netaikoma (žr. pirmiau).

               •Poveikio vertinimas

                  Netaikoma (žr. pirmiau).

               •Reglamentavimo tinkamumas ir supaprastinimas

                  Netaikoma (žr. pirmiau).

               •Pagrindinės teisės

                  Netaikoma (žr. pirmiau).

               4.POVEIKIS BIUDŽETUI

                  Pagal Komisijos pasiūlymą dėl 2021–2027 m. daugiametės finansinės programos Sąjungos mechanizmui tuo laikotarpiu įgyvendinti skirta 1 400 000 000 EUR
                     5
                   (dabartinėmis kainomis). Pasiūlytas biudžeto asignavimas atitinka 2017 m. lapkričio 23 d. pasiūlymo peržiūrėti Sprendimą Nr. 1313/2013/ES („rescEU“ pasiūlymas) užmojų lygį. Papildomas biudžetas leis atlikti šiuos veiksmus:

               ·sustiprinti bendrą valstybių narių ir ES gebėjimą reaguoti į nelaimes sukuriant specialų reagavimo pajėgumų rezervą („rescEU“);

               ·skirti didesnį (arba naują) bendrą ES finansavimą, siekiant pritaikyti, pataisyti, transportuoti ir (arba) naudoti Europos civilinės saugos rezervui skirtus pajėgumus;

               ·daugiau dėmesio skirti prevencijai ir didesniam suderinamumui su kitomis svarbiomis ES politikos sritimis;

               ·sukurti civilinės saugos žinių tinklą ir

               ·stiprinti bendradarbiavimą su kaimyninėmis šalimis.

               Prie šio pasiūlymo pridedamoje finansinėje teisės akto pasiūlymo pažymoje pateikiama išsamesnė informacija apie poveikį biudžetui ir reikalingus žmogiškuosius bei administracinius išteklius.

               5.
                     KITI ELEMENTAI

               •Įgyvendinimo planai ir stebėsena, vertinimas ir ataskaitų teikimo tvarka

                  Taikoma Sprendimo Nr. 1313/2013/ES dėl Sąjungos civilinės saugos mechanizmo 34 straipsnio 2 dalis. Joje nustatyta: „Reguliariai vykdoma veiksmų, kuriems teikiama finansinė parama, stebėsena, siekiant stebėti jų įgyvendinimą“. Tame straipsnyje taip pat pateikiami bendresnio pobūdžio reikalavimai, kad Komisija Europos Parlamentui ir Tarybai kas dvejus metus pateiktų ataskaitą apie pažangą, padarytą siekiant pajėgumų tikslų, ir likusias spragas, susijusias su Europos civilinės saugos rezervu, atsižvelgiant į „rescEU“ pajėgumų kūrimą. Be to, Komisija taip pat turėtų įvertinti sprendimo taikymą, kas penkerius metus teikdama Europos Parlamentui ir Tarybai komunikatą dėl šio sprendimo veiksmingumo, išlaidų efektyvumo ir tolesnio įgyvendinimo. Toks vertinimas turėtų būti grindžiamas Sprendimo Nr. 1313/2013/ES 3 straipsnyje nustatytais rodikliais.

               •Aiškinamieji dokumentai (direktyvoms)

                  Netaikoma.

               •Išsamus konkrečių pasiūlymo nuostatų paaiškinimas

                  Šiuo pasiūlymu iš dalies keičiamos tik Sprendimo Nr. 1313/2013/ES biudžeto nuostatos.

                  Sprendimo Nr. 1313/2013/ES 19 straipsnyje minimą finansinį paketą reikia atnaujinti ir pakeisti naujais skaičiais, pateiktais Komisijos pasiūlyme dėl 2021–2027 m. daugiametės finansinės programos. Be to, atsižvelgiant į tai, kad Sąjungos mechanizmas / „rescEU“ vietoj dabartinio įtraukimo į dvi – 3 ir 4 išlaidų kategorijas – bus įtrauktas į vieną bendrą išlaidų kategoriją (5 išlaidų kategorija „Saugumas ir gynyba“), tekstą reikėtų atitinkamai iš dalies pakeisti.

                  Šiame pasiūlyme taip pat numatyta išbraukti I priedą, kuriame šiuo metu nustatytos bendro finansinio paketo finansavimo santykinės procentinės dalys, skiriamos kiekvienam Sąjungos mechanizmo ramsčiui (prevencijai, pasirengimui ir reagavimui). Atsižvelgiant į pakeitimus, pateiktus 2017 m. lapkričio 23 d. pasiūlyme peržiūrėti Sprendimą Nr. 1313/2013/ES („rescEU“), neatrodo, kad I priede nurodytos procentinės dalys yra pakankamai lanksčios, kad ES galėtų pasiekti nustatytus tikslus. Ekstremaliosios situacijos atveju I priede nustatytos procentinės dalys sukelia pernelyg didelę administracinę naštą ir gali apriboti lankstumą, kurio reikia siekiant prisitaikyti prie dėl nelaimių kylančių poreikių tam tikrais metais. Bet kokiu atveju Sąjungos mechanizme įtvirtintas poreikis investuoti į visus nelaimių rizikos valdymo ciklo – prevencijos, pasirengimo ir reagavimo – etapus.

                  Išbraukus I priedą, taip pat turėtų būti išbrauktos 19 straipsnio 4, 5 ir 6 dalys, nes jose daroma tiesioginė nuoroda į I priede nurodytas procentines dalis.

                  Todėl pasiūlymu taip pat iš dalies keičiamas 30 straipsnis dėl Komisijos naudojimosi suteiktais įgaliojimais. Nors straipsnio esmė nesikeičia, išbraukiamos kryžminės nuorodos į 19 straipsnį. 30 straipsnis nebuvo išbrauktas, siekiant užtikrinti galimybę priimti deleguotuosius aktus, kaip numatyta 2017 m. lapkričio 23 d. pasiūlyme peržiūrėti Sprendimą Nr. 1313/2013/ES („rescEU“ pasiūlymas)
                     6
                  .

               2019/0070 (COD)

               Pasiūlymas

               EUROPOS PARLAMENTO IR TARYBOS SPRENDIMAS

               kuriuo iš dalies keičiamas Europos Parlamento ir Tarybos sprendimas Nr. 1313/2013/ES dėl Sąjungos civilinės saugos mechanizmo

               (Tekstas svarbus EEE)

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo, ypač į jos 196 straipsnį,

               atsižvelgdami į Europos Komisijos pasiūlymą,

               teisėkūros procedūra priimamo akto projektą perdavus nacionaliniams parlamentams,

               atsižvelgdami į Europos ekonomikos ir socialinių reikalų komiteto nuomonę
                  7
               ,

               atsižvelgdami į Regionų komiteto nuomonę
                  8
               ,

               laikydamiesi įprastos teisėkūros procedūros,

               kadangi:

               (1)2017 m. lapkričio 23 d. Komisija priėmė pasiūlymą
                  9
                dėl Europos Parlamento ir Tarybos sprendimo, kuriuo iš dalies keičiamas Sprendimas Nr. 1313/2013/ES dėl Sąjungos civilinės saugos mechanizmo
                  10
               ;

               (2)Komisijos pasiūlymu dėl Europos Parlamento ir Tarybos sprendimo, kuriuo iš dalies keičiamas Sprendimas Nr. 1313/2013/ES, siekiama sustiprinti bendrą gebėjimą pasirengti nelaimėms ir į jas reaguoti sustiprinant Europos civilinės saugos rezervo teikiamas galimybes. Tam reikia sukurti civilinės saugos pajėgumų rezervą, skirtą naudoti Sąjungos operacijose („rescEU“), ir sustiprinti prevencijos srityje taikomas priemones;

               (3)būtina užtikrinti didesnį Sąjungos finansavimą, kad būtų galima toliau plėtoti Europos civilinės saugos rezervą ir padengti papildomas išlaidas, kylančias dėl adaptavimo dotacijų ir Europos civilinės saugos rezervui skirtų pajėgumų naudojimo;

               (4)„rescEU“ pajėgumams sukurti, dislokuoti ir eksploatuoti reikalingi pakankami finansiniai asignavimai;

               (5)Sprendime Nr. 1313/2013/ES nustatytas Sąjungos mechanizmui skirtas finansinis paketas, kuris yra svarbiausia orientacinė suma, skirta programos išlaidoms iki 2014–2020 m. biudžeto laikotarpio pabaigos padengti;

               (6)Sprendimo Nr. 1313/2013/ES 19 straipsnyje nustatytą finansinį paketą reikia atnaujinti ir pakeisti naujais skaičiais, pateiktais Komisijos pasiūlyme dėl 2021–2027 m. daugiametės finansinės programos
                  11
               ;

               (7)pagal 2021–2027 m. daugiametę finansinę programą Sąjungos civilinės saugos mechanizmui skirti finansiniai asignavimai įtraukti į naują 5 išlaidų kategoriją „Saugumas ir gynyba“;

               (8)Sprendimo Nr. 1313/2013/ES I priedas nėra pakankamai lankstus, kad Sąjunga galėtų tinkamai koreguoti investicijas į prevenciją, pasirengimą ir reagavimą. Pagal jį investicijų, skirtinų įvairiems nelaimių rizikos valdymo ciklo etapams, lygis turi būti nustatytas iš anksto. Todėl Sąjunga negali tinkamai reaguoti į nenuspėjamą nelaimių valdymo pobūdį;

               (9)Sprendimo Nr. 1313/2013/ES finansines nuostatas, kuriose nurodomas Sąjungos civilinės saugos mechanizmo finansinis paketas pagal dabartinę daugiametę finansinę programą (2014–2020 m.), turėtų pakeisti nauja finansinė nuostata. Siekiant Sąjungos civilinės saugos mechanizmo finansinį paketą suderinti su 2021–2027 m. daugiametės finansinės programos skaičiais, 1 straipsnio 1 dalies a punktas turėtų būti taikomas nuo 2021 m. sausio 1 d.;

               (10)todėl Sprendimas Nr. 1313/2013/ES turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

               1 straipsnis

               Sprendimas Nr. 1313/2013/ES iš dalies keičiamas taip:

               (1)19 straipsnis iš dalies keičiamas taip:

               a) 1 dalis pakeičiama taip:

               „1. Sąjungos mechanizmui įgyvendinti 2021–2027 m. skiriamas finansinis paketas yra 1 400 000 000 EUR dabartinėmis kainomis.“

               b) 4, 5 ir 6 dalys išbraukiamos.

               (2)20a straipsnis
                  12
                iš dalies keičiamas taip:

               (a)1 dalis pakeičiama taip:

               „1. Sąjungos finansavimo gavėjai nurodo Sąjungos finansavimo kilmę ir užtikrina jo matomumą (visų pirma viešindami veiksmus ir jų rezultatus), teikdami nuoseklią, veiksmingą ir proporcingą tikslinę informaciją įvairiai auditorijai, įskaitant žiniasklaidą ir visuomenę. Bet kuria pagal šį sprendimą teikiama pagalba ar finansavimu užtikrinamas tinkamas Sąjungos matomumas, be kita ko, naudojant Sąjungos ženklą, kai naudojami 11 straipsnyje, 12 straipsnyje ir 21 straipsnio 2 dalies c punkte nurodyti pajėgumai.

               2. Komisija vykdo su šiuo sprendimu ir jos veiksmais bei rezultatais susijusius informavimo ir komunikacijos veiksmus. Šiam sprendimui skirtais finansiniais ištekliais taip pat prisidedama prie institucinės komunikacijos apie Sąjungos politikos prioritetus, susijusius su 3 straipsnio 1 dalyje nurodytais tikslais.

               Komisija parengia komunikacijos strategiją, kuria siekiama užtikrinti pagal Sąjungos mechanizmą vykdomų veiksmų realių rezultatų matomumą piliečiams.

               3. Pripažindama ir pagerbdama ilgalaikius įsipareigojimus ir neeilinį įnašą į Sąjungos civilinės saugos veiklą, Komisija apdovanoja medaliais.“

               (3)30 straipsnis
                  13
                iš dalies keičiamas taip:

               (a)2 dalis išbraukiama;

               (b)4 dalis pakeičiama taip:

               „4. Europos Parlamentas arba Taryba gali bet kada atšaukti 21 straipsnio 3 dalyje nurodytus deleguotuosius įgaliojimus. Sprendimu dėl įgaliojimų atšaukimo nutraukiami tame sprendime nurodyti įgaliojimai priimti deleguotuosius aktus. Sprendimas įsigalioja kitą dieną po jo paskelbimo Europos Sąjungos oficialiajame leidinyje arba vėlesnę jame nurodytą dieną. Jis nedaro poveikio jau galiojančių deleguotųjų aktų galiojimui.“

               (c)7 dalis pakeičiama taip:

               „Pagal 21 straipsnio 3 dalį priimtas deleguotasis aktas įsigalioja tik tuo atveju, jeigu per du mėnesius nuo pranešimo Europos Parlamentui ir Tarybai apie šį aktą dienos nei Europos Parlamentas, nei Taryba nepareiškia prieštaravimų arba jeigu dar nepasibaigus šiam laikotarpiui ir Europos Parlamentas, ir Taryba praneša Komisijai, kad prieštaravimų nereikš. Europos Parlamento arba Tarybos iniciatyva šis laikotarpis pratęsiamas dviem mėnesiais.“

               (4)I priedas išbraukiamas.

               2 straipsnis

               Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

               Tačiau šio sprendimo 1 straipsnio 1 dalies a punktas taikomas nuo 2021 m. sausio 1 d.

               3 straipsnis

               Šis sprendimas skirtas valstybėms narėms.

               Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

               FINANSINĖ TEISĖS AKTO PASIŪLYMO PAŽYMA

               1.PASIŪLYMO (INICIATYVOS) STRUKTŪRA

               1.1.Pasiūlymo (iniciatyvos) pavadinimas

               1.2.Atitinkama (-os) politikos sritis (-ys)

               1.3.Pasiūlymas (iniciatyva) susijęs (-usi) su:

               1.4.Tikslas (-ai)

               1.4.1.Trumpalaikiai arba ilgalaikiai poreikiai, įskaitant išsamų iniciatyvos įgyvendinimo pradinio etapo tvarkaraštį

               1.4.2.Sąjungos dalyvavimo pridėtinė vertė (gali būti susijusi su įvairiais veiksniais, pvz., koordinavimo nauda, teisiniu tikrumu, didesniu veiksmingumu ar papildomumu). Šiame punkte „Sąjungos dalyvavimo pridėtinė vertė“ – dalyvaujant Sąjungai užtikrinama vertė, papildanti vertę, kuri būtų užtikrinta vien valstybių narių veiksmais.

               1.4.3.Panašios patirties išvados

               1.4.4.Suderinamumas ir galima sąveika su kitomis atitinkamomis priemonėmis

               1.5.Trukmė ir finansinis poveikis

               1.6.Numatytas (-i) valdymo būdas (-ai)

               2.VALDYMO PRIEMONĖS

               2.1.Stebėsenos ir atskaitomybės taisyklės

               2.2.Valdymo ir kontrolės sistema (-os)

               2.2.1.Valdymo būdo (-ų), finansavimo įgyvendinimo mechanizmo (-ų), mokėjimo tvarkos ir siūlomos kontrolės strategijos pagrindimas

               2.2.2.Informacija apie nustatytą riziką ir jai sumažinti įdiegtą (-as) vidaus kontrolės sistemą (-as)

               2.2.3.Kontrolės išlaidų efektyvumo apskaičiavimas ir pagrindimas (kontrolės sąnaudų ir susijusių valdomų lėšų vertės santykis) ir numatomo klaidų rizikos lygio vertinimas (atliekant mokėjimą ir užbaigiant programą)

               2.3.Sukčiavimo ir pažeidimų prevencijos priemonės

               3.NUMATOMAS PASIŪLYMO (INICIATYVOS) FINANSINIS POVEIKIS

               3.1.Daugiametės finansinės programos išlaidų kategorija (-os) ir biudžeto išlaidų eilutė (-ės), kurioms daromas poveikis

               3.2.Numatomas pasiūlymo finansinis poveikis asignavimams

               3.2.1.Numatomo poveikio veiklos asignavimams santrauka

               3.2.2.Numatomo poveikio administracinio pobūdžio asignavimams santrauka

               3.2.3.Trečiųjų šalių įnašai

               3.3.Numatomas poveikis pajamoms

               FINANSINĖ TEISĖS AKTO PASIŪLYMO PAŽYMA

               1.PASIŪLYMO (INICIATYVOS) STRUKTŪRA

               1.1.Pasiūlymo (iniciatyvos) pavadinimas

               Pasiūlymas dėl Europos Parlamento Ir Tarybos sprendimo, kuriuo iš dalies keičiamas Sprendimas Nr. 1313/2013/ES dėl Sąjungos civilinės saugos mechanizmo

               1.2.Atitinkama (-os) politikos sritis (-ys) (programų grupė)

               Šiuo pasiūlymu numatomi biudžeto ištekliai, būtini ES veiksmams civilinės saugos srityje remti, visų pirma taikant tvirtesnį Sąjungos mechanizmą. Šis mechanizmas padeda siekti svarbiausio tikslo – kurti Europą, kuri apsaugo, kaip nurodyta Komisijos komunikate Europos Parlamentui, Europos Vadovų Tarybai ir Tarybai „Europos Sąjungai, veiksmingai siekiančiai savo prioritetų po 2020 m., skirta nauja, moderni daugiametė finansinė programa“
                  14
               .

               Pagal naująjį pasiūlymą dėl daugiametės finansinės programos su civiline sauga susijęs finansavimas įtrauktas į vieną bendrą išlaidų kategoriją – 5 išlaidų kategoriją „Saugumas ir gynyba“. Speciali grupė yra „Reagavimas į krizes“ (14 antraštinės dalies 02 skyrius). Ši grupė apims civilinės saugos vidaus ir išorės aspektus.

               1.3.Pasiūlymas (iniciatyva) susijęs (-usi) su:

               ◻ nauju veiksmu

               ◻ nauju veiksmu, kai bus įgyvendintas bandomasis projektas ir (arba) atlikti parengiamieji veiksmai
                  15

               X esamo veiksmo galiojimo pratęsimu

               ◻ vieno ar daugiau veiksmų sujungimu arba nukreipimu į kitą / naują veiksmą

               1.4.Pasiūlymo (iniciatyvos) pagrindas

               1.4.1.Trumpalaikiai arba ilgalaikiai poreikiai, įskaitant išsamų iniciatyvos įgyvendinimo pradinio etapo tvarkaraštį

               Šiuo sprendimu iš dalies keičiamas esamo veiksmo finansinis paketas, kad šį veiksmą būtų galima tęsti kitos daugiametės finansinės programos laikotarpiu. Bendras galiojančio teisės akto tikslas – toliau stiprinti ES ir valstybių narių bendradarbiavimą ir sudaryti palankesnes sąlygas koordinuoti veiklą civilinės saugos srityje, vykdant gamtinių ir žmogaus sukeltų nelaimių prevenciją, rengiantis joms ir į jas reaguojant.

               Finansinė parama nelaimių prevencijai ir pasirengimui joms pagal Sąjungos mechanizmą skiriama pagal Civilinės saugos komiteto priimtą metinę darbo programą. Šis komitetas nustato numatytų lėšų panaudojimo reikalavimus ir kriterijus.

               Ši iniciatyva susijusi su 2021–2027 m. daugiametėje finansinėje programoje Sąjungos mechanizmui skirtu finansiniu paketu. Jis bus įgyvendinamas kasmet nuo 2021 m.

               Taip pat priimtas atskiras finansinis sprendimas dėl reagavimo į nelaimes. Atsižvelgiant į tai, kad nelaimės yra nenuspėjamos, konkretus įgyvendinimo tvarkaraštis nenumatytas. Visi sprendimo aspektai bus įgyvendinami greitai ir (arba) iškilus poreikiui.

               1.4.2.Sąjungos dalyvavimo pridėtinė vertė (gali būti susijusi su įvairiais veiksniais, pvz., koordinavimo nauda, teisiniu tikrumu, didesniu veiksmingumu ar papildomumu). Šiame punkte „Sąjungos dalyvavimo pridėtinė vertė“ – dalyvaujant Sąjungai užtikrinama vertė, papildanti vertę, kuri būtų užtikrinta vien valstybių narių veiksmais.

               Priežastys imtis Europos lygmens veiksmų (ex ante):

               Pastarojo meto ekstremaliosios situacijos ir patirtis parodė, kad visoje Europoje esama tam tikrų civilinės saugos spragų. Tokios spragos tampa vis akivaizdesnės dėl klimato kaitos ir dažnesnių bei intensyvesnių nelaimių. Tai buvo ypač akivaizdu 2017 m. miškų gaisrų sezono metu. Todėl nuspręsta, kad, siekiant sustiprinti Sąjungos mechanizmą, būtina priimti 2017 m. lapkričio 23 d. pasiūlymą peržiūrėti Sprendimą Nr. 1313/2013/ES („rescEU“ pasiūlymas)
                  16
               .

               Siūlomas biudžeto asignavimas atspindi Komisijos pasiūlyme iš dalies pakeisti Sąjungos civilinės saugos mechanizmą nustatytus užmojus. Papildomas biudžetas leis atlikti šiuos veiksmus:

               ·sustiprinti bendrą valstybių narių ir Sąjungos gebėjimą reaguoti į nelaimes sukuriant specialų reagavimo pajėgumų rezervą („rescEU“);

               ·skirti didesnį (arba naują) bendrą ES finansavimą, siekiant pritaikyti, pataisyti, transportuoti ir (arba) naudoti Europos civilinės saugos rezervui skirtus pajėgumus;

               ·daugiau dėmesio skirti prevencijai ir didesniam suderinamumui su kitomis svarbiomis ES politikos sritimis;

               ·sukurti civilinės saugos žinių tinklą ir

               ·stiprinti bendradarbiavimą su kaimyninėmis šalimis.

               Numatoma sukurti ES pridėtinė vertė (ex post)

               Šiame pasiūlyme numatytas finansavimas turėtų:

               1)
                     sumažinti atotrūkį tarp nelaimės ištiktų gyventojų poreikių ir prieinamos pagalbos, nes į Europos civilinės saugos rezervą ir ES lygmens pajėgumų rezervą bus įtraukta (tikėtina) daugiau pajėgumų;

               2)
                     užtikrinti masto ekonomiją, nes ES lygmens minimalių pajėgumų rezervas leis išvengti investavimo į ypatingo lygmens pasirengimą visose valstybėse narėse;

               3)
                     padidinti įvairių politikos sričių nuoseklumą, sutvirtinti jų ryšius ir taip kuo geriau pasinaudoti esamomis ES priemonėmis;

               4)
                     padidinti veiksmingumą, ypač kiek tai susiję su Sąjungos mechanizmo paramos reaguojant į nelaimes teikimo sparta, be kita ko, supaprastinant administracines procedūras.

               1.4.3.Panašios patirties išvados

               Sąjungos mechanizmo rezultatai teikia vilčių visų trijų ramsčių (prevencija, parengtis ir reagavimas) srityse. Jį apskritai teigiamai vertina dalyvaujančiosios valstybės ir pagrindinės suinteresuotosios šalys. Tokia bendra išvada padaryta išorės konsultanto atliktame ir 2017 m. rugpjūčio mėn. paskelbtame tarpiniame Sąjungos mechanizmo vertinime (2014–2016 m.).

               Kita remiantis tarpiniu vertinimu ir Europos Audito Rūmų ataskaita
                  17
                išmokta pamoka – būtina tobulinti Sąjungos mechanizmo rezultatų stebėsenos sistemą. Be kita ko, būtina gerinti išmatuojamumą, pasitelkiant galimus kiekybinius rodiklius ir bazinius scenarijus, kad būtų galima dar daugiau dėmesio skirti ilgalaikiam poveikiui. Komisija nustatė išmatuojamus visų veiksmų rezultatų rodiklius. Tai pirmasis ilgalaikio proceso žingsnis, kurio tikslas – užtikrinti, kad finansinė parama pagal mechanizmą būtų teikiama labiau orientuojantis į rezultatus.

               Kitas svarbus šaltinis, kuriuo Komisija grindžia savo pasiūlymą gerinti dabartinį Sąjungos mechanizmo veikimą, yra ES rizikos apžvalga
                  18
               . Rengiant šią apžvalgą pagal galiojančius teisės aktus naudotasi valstybių narių pateiktais nacionaliniais rizikos vertinimais.

               Komisija taip pat remiasi patirtimi, įgyta:

               ·ekstremaliosiose situacijose, į kurias reaguota naudojantis Sąjungos mechanizmu nuo jo sukūrimo 2001 m.;

               ·įgyvendinant projektus, finansuotus pagal nuo 2013 m. paskelbtus kvietimus teikti paraiškas dėl parengties ir prevencijos, ir

               ·vykdant bandomąjį projektą, finansuotą pagal 2008 m. paskelbtą kvietimą teikti paraiškas, siekiant sustiprinti valstybių narių bendradarbiavimą kovojant su miškų gaisrais.

               1.4.4.Suderinamumas ir galima sąveika su kitomis atitinkamomis priemonėmis

               Suderinamumas su:

               –1996 m. birželio 20 d. Tarybos reglamentu (EB) Nr. 1257/96 dėl humanitarinės pagalbos;

               –2002 m. birželio 27 d. Europos Parlamento ir Tarybos reglamentu (EB) Nr. 1406/2002, įsteigiančiu Europos jūrų saugumo agentūrą;

               –2002 m. lapkričio 11 d. Tarybos reglamentu (EB) Nr. 2012/2002, įsteigiančiu Europos Sąjungos solidarumo fondą;

               –2006 m. lapkričio 15 d. Europos Parlamento ir Tarybos reglamentu (EB) Nr. 1717/2006, nustatančiu stabilumo priemonę;

               –2013 m. gruodžio 17 d. Europos Parlamento ir Tarybos sprendimu Nr. 1313/2013/ES dėl Sąjungos civilinės saugos mechanizmo;

               –2014 m. balandžio 3 d. Europos Parlamento ir Tarybos reglamentu (ES) Nr. 375/2014, kuriuo įsteigiamas Europos savanoriškos humanitarinės pagalbos korpusas (ES pagalbos savanorių iniciatyva);

               –2016 m. kovo 15 d. Tarybos reglamentu (ES) 2016/369 dėl skubios paramos teikimo Sąjungoje;

               –2013 m. gruodžio 17 d. Europos Parlamento ir Tarybos reglamentu (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL L 347, 2013 12 20, p. 320).

               1.5.Trukmė ir finansinis poveikis

               X trukmė ribota

               –X
                     galioja nuo 2021 01 01 iki 2027 12 31

               –X
                     įsipareigojimų asignavimų finansinis poveikis nuo 2021 iki 2027 m., o mokėjimų asignavimų – nuo 2020 iki 2032 m.;

               ◻ trukmė neribota

               –įgyvendinimo pradinis laikotarpis – nuo MMMM iki MMMM,

               –vėliau – visuotinis taikymas.

               1.6.Numatytas (-i) valdymo būdas (-ai)
                  19

               X Tiesioginis valdymas, vykdomas Komisijos:

               –X padalinių, įskaitant Sąjungos delegacijų darbuotojus;

               –◻
                     vykdomųjų įstaigų.

               ◻ Pasidalijamasis valdymas kartu su valstybėmis narėmis

               X Netiesioginis valdymas, biudžeto vykdymo užduotis pavedant:

               –◻ trečiosioms valstybėms arba jų paskirtiems organams;

               –X tarptautinėms organizacijoms ir jų agentūroms (nurodyti);

               –◻ EIB ir Europos investicijų fondui;

               –◻ Finansinio reglamento 70 ir 71 straipsniuose nurodytiems organams;

               –◻ viešosios teisės reglamentuojamoms įstaigoms;

               –◻ įstaigoms, kurių veiklą reglamentuoja privatinė teisė ir kurioms pavesta teikti viešąsias paslaugas, jeigu jos pateikia pakankamas finansines garantijas;

               –◻ įstaigoms, kurių veiklą reglamentuoja valstybės narės privatinė teisė, kurioms pavesta įgyvendinti viešojo ir privačiojo sektorių partnerystę ir kurios pateikia pakankamas finansines garantijas;

               –◻ atitinkamame pagrindiniame akte nurodytiems asmenims, kuriems pavesta vykdyti konkrečius veiksmus BUSP srityje pagal ES sutarties V antraštinę dalį.

               2.VALDYMO PRIEMONĖS

               2.1.Stebėsenos ir atskaitomybės taisyklės

               Reguliariai atliekama veiksmų ir priemonių, kurioms pagal šiuos sprendimus skiriama finansinė parama, stebėsena.

               Komisija turi įvertinti Sąjungos mechanizmą pagal Sprendimo Nr. 1313/2013/ES 34 straipsnį.

               2.2.Valdymo ir kontrolės sistema (-os)

               2.2.1.Valdymo būdo (-ų), finansavimo įgyvendinimo mechanizmo (-ų), mokėjimo tvarkos ir siūlomos kontrolės strategijos pagrindimas

               Finansinė parama nelaimių prevencijai ir pasirengimui joms pagal Sąjungos mechanizmą skiriama pagal Civilinės saugos komiteto priimtą metinę darbo programą. Komisija reguliariai informuoja Komitetą apie darbo programos įgyvendinimą. Taip pat priimtas atskiras finansinis sprendimas dėl reagavimo į nelaimes.

               Remdamasi patirtimi, įgyta praeityje įgyvendinant Sąjungos mechanizmą, Komisija nenumato esminių šiuo metu taikomų valdymo priemonių pakeitimų.

               2.2.2.Informacija apie nustatytą riziką ir jai sumažinti įdiegtą (-as) vidaus kontrolės sistemą (-as)

               Taikoma esama Europos Komisijos vidaus kontrolės sistema, siekiant užtikrinti, kad pagal Sąjungos mechanizmą skirtos lėšos būtų naudojamos tinkamai ir laikantis atitinkamų teisės aktų.

               Dabartinės sistemos struktūra:

               1. Pagrindinės tarnybos (Europos civilinės saugos ir humanitarinės pagalbos operacijų generalinio direktorato (ECHO GD)) vidaus kontrolės grupė daugiausia dėmesio skiria civilinės saugos srities administracinių procedūrų ir teisės aktų laikymuisi. Šiuo tikslu naudojama Komisijos vidaus kontrolės sistema.

               2. Reguliarus išorės auditorių vykdomas dotacijų ir sutarčių, skiriamų iš civilinės saugos biudžeto, auditas įtrauktas į ECHO GD metinį audito planą.

               3. Išorės vertintojų atliekamas bendros veiklos vertinimas.

               Europos kovos su sukčiavimu tarnyba (OLAF) ir Audito Rūmai gali atlikti įvykdytų veiksmų auditą.

               Įgyvendinant Sąjungos mechanizmą netiesioginio valdymo būdu priežiūros ir stebėsenos srityje bus pasinaudota didele įgyvendinant humanitarinės pagalbos priemonę įgyta patirtimi su būtinais pakeitimais.

               2.2.3.Kontrolės išlaidų efektyvumo apskaičiavimas ir pagrindimas (kontrolės sąnaudų ir susijusių valdomų lėšų vertės santykis) ir numatomo klaidų rizikos lygio vertinimas (atliekant mokėjimą ir užbaigiant programą)

               Numatomos ECHO GD kontrolės strategijos išlaidos sudaro 1,1 proc. netiesioginio valdymo (2017 m. biudžeto) ir 0,6 proc. tiesioginio valdymo (2017 m. biudžeto) išlaidų. Pagrindinės šio rodiklio sudedamosios dalys:

               –bendros ECHO GD ekspertų vietoje darbuotojų sąnaudos, plius finansų ir operacijų padalinių sąnaudos, padaugintos iš numatomos laiko, skirto kokybės užtikrinimo, kontrolės ir stebėsenos veiklai, dalies (50 %);

               –bendri ECHO GD išorės audito sektoriaus ištekliai, skirti auditui ir patikrinimams atlikti.

               Atsižvelgdama į nedideles tokios kontrolės sąnaudas ir kartu su jomis susijusią kiekybiškai įvertinamą (klaidų ištaisymai ir susigrąžinamos lėšos) ir kiekybiškai neįvertinamą (kontrolės atgrasomasis poveikis ir kokybės draudimo poveikis) naudą, Komisija gali daryti išvadą, kad kiekybiškai įvertinama ir kiekybiškai neįvertinama kontrolės nauda iš esmės nusveria nedideles tokios kontrolės sąnaudas.

               Įgaliotųjų subjektų, įgyvendinančių ES finansavimą pagal netiesioginio valdymo principą, atveju Komisijos įnašas yra iki 7 proc. jų tiesioginių tinkamų finansuoti išlaidų, siekiant užtikrinti ES finansavimo priežiūrą ir valdymą.

               Tai matyti iš Komisijos patvirtinto 1,08 proc. daugiamečio likutinio klaidų lygio, nustatyto jos humanitarinės pagalbos ir civilinės saugos departamente 2017 m.

               2.3.Sukčiavimo ir pažeidimų prevencijos priemonės

               ECHO GD kovos su sukčiavimu strategija, atitinkanti Komisijos kovos su sukčiavimu strategiją, taikoma siekiant užtikrinti, kad:

               –ECHO GD vidaus kontrolės priemonės, susijusios su kova su sukčiavimu, būtų visiškai suderintos su Komisijos kovos su sukčiavimu strategija;

               –ECHO GD sukčiavimo rizikos valdymo metodas leistų nustatyti sukčiavimo rizikos sritis ir tinkamus sprendimo būdus.

               Sistemose, pagal kurias trečiosiose valstybėse naudojamos ES lėšos, galima gauti svarbius duomenis ir juos panaudoti sukčiavimo rizikai valdyti (pvz., dvigubam finansavimui nustatyti).

               Prireikus gali būti sukurtos tinklų grupės ir įdiegtos tinkamos IT priemonės, skirtos su šia sritimi susijusio sukčiavimo atvejams nagrinėti.

               3.NUMATOMAS PASIŪLYMO (INICIATYVOS) FINANSINIS POVEIKIS

               3.1.Atitinkama daugiametės finansinės programos išlaidų kategorija ir siūloma nauja biudžeto išlaidų eilutė (-ės)

                        Daugiametės finansinės programos išlaidų kategorija

                        Biudžeto eilutė

                        Išlaidų
                        rūšis

                        Įnašas

                        Numeris ir išlaidų kategorija

                        DA / NDA
                           20

                        ELPA šalių
                           21

                        valstybių kandidačių
                           22

                        trečiųjų valstybių
                           23

                        pagal Finansinio reglamento 21 straipsnio 2 dalies e punktą

                        5

                        14 02 01 – Sąjungos civilinės saugos mechanizmas: nelaimių prevencija ir pasirengimas joms

                        DA

                        TAIP

                        TAIP

                        TAIP

                        NE

                        5

                        14 02 02 – Sąjungos civilinės saugos mechanizmas: reagavimas ištikus nelaimei

                           DA

                        TAIP

                        TAIP

                        TAIP

                        NE

               3.2.Numatomas poveikis išlaidoms

               3.2.1.Numatomo poveikio išlaidoms santrauka
                  24

               mln. EUR (tūkstantųjų tikslumu)

                        Daugiametės finansinės programos išlaidų
                        kategorija

                        5

                        Saugumas ir gynyba

                        2021 m.

                        2022 m.

                        2023 m.

                        2024 m.

                        2025 m.

                        2026 m.

                        2027 m.

                        Po 2027 m.

                        IŠ VISO

                        14 02 01 – Sąjungos civilinės saugos mechanizmas: nelaimių prevencija ir pasirengimas joms

                        Įsipareigojimai

                        1

                        165,464

                        169,794

                        173,189

                        176,653

                        180,186

                        183,790

                        187,368

                        1 236,446

                        Mokėjimai

                        2

                        50,000

                        92,272

                        138,419

                        164,867

                        169,103

                        172,994

                        176,793

                        271,998

                        1 236,446

                        14 02 02 – Sąjungos civilinės saugos mechanizmas: reagavimas ištikus nelaimei

                        Įsipareigojimai

                        3

                        22,000

                        22,440

                        22,889

                        23,347

                        23,814

                        24,290

                        24,776

                        163,554

                        Mokėjimai

                        4

                        8,965

                        17,000

                        19,455

                        19,845

                        21,432

                        21,861

                        22,298

                        32,698

                        163,554

                        IŠ VISO asignavimų programos paketui

                        Įsipareigojimai

                        =1+3

                        187,464

                        192,234

                        196,078

                        200,000

                        204,000

                        208,080

                        212,144

                        1 400,000

                        Mokėjimai

                        =2+4

                        58,965

                        109,272

                        157,874

                        184,712

                        190,535

                        194,855

                        199,091

                        304,696

                        1 400,000

                        Daugiametės finansinės programos išlaidų
                        kategorija

                        7

                        „Administracinės išlaidos“

               mln. EUR (tūkstantųjų tikslumu)

                        2021 m.

                        2022 m.

                        2023 m.

                        2024 m.

                        2025 m.

                        2026 m.

                        2027 m.

                        Po 2027 m.

                        IŠ VISO

                        Žmogiškieji ištekliai

                        21,448

                        21,665

                        21,882

                        22,099

                        22,099

                        22,099

                        22,099

                        153,391

                        Kitos administracinės išlaidos

                        1,098

                        1,107

                        1,115

                        1,124

                        1,124

                        1,124

                        1,124

                        7,817

                        IŠ VISO asignavimų pagal daugiametės finansinės programos 7 IŠLAIDŲ KATEGORIJĄ

                        22,546

                        22,772

                        22,997

                        23,223

                        23,223

                        23,223

                        23,223

                        161,208

               mln. EUR (tūkstantųjų tikslumu)

                        2021 m.

                        2022 m.

                        2023 m.

                        2024 m.

                        2025 m.

                        2026 m.

                        2027 m.

                        Po 2027 m.

                        IŠ VISO

                        IŠ VISO asignavimų
                        visose daugiametės finansinės programos
                        IŠLAIDŲ KATEGORIJOSE

                        Įsipareigojimai

                        210,010

                        215,006

                        219,075

                        223,223

                        227,223

                        231,303

                        235,367

                        1 561,208

                        Mokėjimai

                        81,511

                        132,044

                        180,871

                        207,935

                        213,758

                        218,078

                        222,314

                        304,696

                        1 561,208

               3.2.2.Numatomo poveikio administracinio pobūdžio asignavimams santrauka

               –◻
                     Pasiūlymui (iniciatyvai) įgyvendinti administracinio pobūdžio asignavimų nenaudojama

               –X
                     Pasiūlymui (iniciatyvai) įgyvendinti administracinio pobūdžio asignavimai naudojami taip:

               mln. EUR (tūkstantųjų tikslumu)

                        Metai

                        2021 m.

                        2022 m.

                        2023 m.

                        2024 m.

                        2025 m.

                        2026 m.

                        2027 m.

                        IŠ VISO

                        Daugiametės finansinės programos
                        7 IŠLAIDŲ KATEGORIJA

                        Žmogiškieji ištekliai

                        21,448

                        21,665

                        21,882

                        22,099

                        22,099

                        22,099

                        22,099

                        153,391

                        Kitos administracinės išlaidos

                        1,098

                        1,107

                        1,115

                        1,124

                        1,124

                        1,124

                        1,124

                        7,817

                        Daugiametės finansinės programos
                        7 IŠLAIDŲ KATEGORIJOS tarpinė suma

                        22,546

                        22,772

                        22,997

                        23,223

                        23,223

                        23,223

                        23,223

                        161,208

                        Neįtraukta į daugiametės finansinės programos
                           25

                        7 IŠLAIDŲ KATEGORIJĄ

                        Žmogiškieji ištekliai

                        Kitos
                        administracinio pobūdžio išlaidos

                        Tarpinė suma,
                        neįtraukta į daugiametės finansinės programos
                        7 IŠLAIDŲ KATEGORIJĄ

                        IŠ VISO

                        22,546

                        22,772

                        22,997

                        23,223

                        23,223

                        23,223

                        23,223

                        161,208

               Žmogiškųjų išteklių ir kitų administracinio pobūdžio išlaidų asignavimų poreikiai bus tenkinami iš GD asignavimų, jau paskirtų veiksmui valdyti ir (arba) perskirstytų generaliniame direktorate, ir prireikus finansuojami iš papildomų lėšų, kurios atsakingam GD gali būti skiriamos pagal metinę lėšų skyrimo procedūrą ir atsižvelgiant į biudžeto apribojimus.

               3.2.2.1.Numatomi žmogiškųjų išteklių poreikiai

               –◻
                     Pasiūlymui (iniciatyvai) įgyvendinti žmogiškųjų išteklių nenaudojama.

               –X
                     Pasiūlymui (iniciatyvai) įgyvendinti žmogiškieji ištekliai naudojami taip:

               Sąmatą surašyti etatų vienetais

                        Metai

                        2021 m.

                        2022 m.

                        2023 m.

                        2024 m.

                        2025 m.

                        2026 m.

                        2027 m.

                        • Etatų plano pareigybės (pareigūnai ir laikinieji darbuotojai)

                        Komisijos būstinė ir atstovybės

                         102

                        103

                        104

                        105

                        105

                         105

                        105

                        Delegacijos

                        Moksliniai tyrimai

                        • Išorės darbuotojai (etatų vienetais) – CA, LA, SNE, INT ir JPD
                           26

                        7 išlaidų kategorija

                        Finansuojama pagal daugiametės finansinės programos 7 IŠLAIDŲ KATEGORIJĄ

                        - būstinėje

                        91

                        92

                        93

                        94

                        94

                        94

                        94

                        - delegacijose

                        Finansuojama iš programos paketo lėšų
                           27

                        - būstinėje

                        - delegacijose

                        Moksliniai tyrimai

                        Kita (nurodyti)

                        IŠ VISO

                        193

                        195

                        197

                        199

                        199

                        199

                        199

               Žmogiškųjų išteklių poreikiai bus tenkinami panaudojant GD darbuotojus, jau paskirtus veiksmui valdyti ir (arba) perskirstytus generaliniame direktorate, ir prireikus finansuojami iš papildomų lėšų, kurios atsakingam GD gali būti skiriamos pagal metinę lėšų skyrimo procedūrą ir atsižvelgiant į biudžeto apribojimus.

               Vykdytinų užduočių aprašymas:

                        Pareigūnai ir laikinieji darbuotojai

                        Šioje lentelėje pateikti bendri preliminarūs viso 2021–2027 m. laikotarpio personalo poreikiai. Bazinio scenarijaus skaičius, pagal kurį buvo prašoma papildomų darbuotojų, yra 189 etatų vienetai (t. y. darbuotojų, dirbančių civilinės saugos srityje 2020 m. gruodžio 31 d., skaičius). Į šį skaičių jau įtraukti 2017 m. prašyti darbuotojai, siekiant paremti Komisijos pasiūlymą sustiprinti Sąjungos civilinės saugos mechanizmą („rescEU“ pasiūlymas).

                        Bendras papildomų darbuotojų, kurių prašoma 2021–27 m., skaičius yra 10 etatų vienetų. Šis prašymas grindžiamas tuo, kad remiantis naujuoju kompromisu dėl Sąjungos civilinės saugos mechanizmo peržiūros bus sukurta sistema, kurią bus daug sudėtingiau sukurti ir valdyti, palyginti su 2017 m. lapkričio mėn. Komisijos pateiktu pasiūlymu. Dėl vis sudėtingėjančio administravimo Taryba sutiko nustatyti bendrą Komisijos bendrai finansuojamo turto plėtrą. Be to, tam tikri aspektai, kuriuos Komisija iš pradžių įtraukė į pasiūlymą dėl teisėkūros procedūra priimamo akto, dabar turės būti nustatyti įgyvendinimo aktais, pavyzdžiui, dėl pajėgumų, kurie sudarys „rescEU“ rezervą (pvz., gaisrų gesinimo iš oro pajėgos, greitosios medicinos pagalbos komanda), ir dėl to, kaip tie pajėgumai bus valdomi veiklos požiūriu (pvz., nustatant sprendimų dėl jų dislokavimo priėmimo procedūrą).

                        Bendrai tariant, šioms užduotims atlikti bus ieškoma teisininkų, įskaitant viešųjų pirkimų ekspertus, ir tarpinstitucinio darbo patirties turinčių darbuotojų. Prašymas dėl papildomų darbuotojų išdėstytas per kitos daugiametės finansinės programos laikotarpį, kad šį kartotinį procesą būtų galima pakartoti atsižvelgiant į įvairius naujus pajėgumus, kartu išlaikant darbuotojus esamiems pajėgumams valdyti.

                        Todėl pirmiausia papildomų darbuotojų reikės tam, kad būtų galima parengti įgyvendinimo aktus ir imtis tolesnių teisėkūros proceso veiksmų, kurių tikslas – apibrėžti pajėgumų, kurie bus įtraukti į „rescEU“, rūšį (pvz., gaisro gesinimo iš oro pajėgumai, greitosios medicinos pagalbos komandos, kovos su cheminiu, biologiniu, radiologiniu ir branduoliniu pavojumi pajėgumai) ir tada parengti naudojimo sąlygas.

                        Pasiektas bendras politinis susitarimas, kad pirmasis įgyvendinimo aktas, kuriuo bus apibrėžti „rescEU“ pajėgumai, bus skirtas gaisro gesinimo iš oro pajėgumams. Kai bus priimti gaisro iš oro gesinimo pajėgumų įgyvendinimo aktai, prasidės „rescEU“ gaisro gesinimo pajėgumų plėtojimo etapas. Kaip jau minėta, tai gali būti sudėtingas procesas, atsižvelgiant į tai, kad kelios valstybės narės gali dalyvauti kuriant vieną pajėgumą pagal bendro viešojo pirkimo susitarimą (priešingai nei pradiniame Komisijos pasiūlyme supaprastinti bendrą finansavimą ir suteikti Komisijai įgaliojimus pačiai įsigyti ar nuomotis turtą). Rengiant ir valdant bendrų viešųjų pirkimų susitarimus atsiras papildomų anksčiau nenumatytų sunkumų.

                        Šis procesas (pajėgumų ir naudojimo sąlygų nustatymas, pajėgumų didinimas ir naudojimas ir kt.) turės būti kartojamas dėl kitų rūšių pajėgumų, pvz., greitosios medicinos pagalbos pajėgumų ar kovos su cheminiu, biologiniu, radiologiniu ir branduoliniu pavojumi pajėgumų. Taip yra dėl to, kad naujasis kompromisas leidžia į „rescEU“ rezervą įtraukti daug įvairesnių pajėgumų, palyginti su pirminiu Komisijos pasiūlymu, kuriame išvardyti tik keturių rūšių pajėgumai. Todėl daugiametės finansinės programos laikotarpiu reikės papildomų darbuotojų, kad būtų galima patenkinti naujus kylančius poreikius ir toliau valdyti nustatytus „rescEU“ pajėgumus. Taigi reikės specialistų, turinčių reikiamos patirties pagrindinėse civilinės saugos srityse, kad būtų prisidėta prie kitų rūšių pajėgumų plėtros.

                        Išorės darbuotojai

                        Pirmiau minėtoms užduotims vykdyti taip pat bus ieškoma išorės darbuotojų.

                        Be to, išorės darbuotojai taip pat gali teikti ekspertines žinias tam tikrais su pajėgumų plėtra susijusiais techniniais klausimais.

               3.2.3.Trečiųjų šalių įnašai

               Pasiūlyme (iniciatyvoje):

               –◻
                     nenumatyta bendro su trečiosiomis šalimis finansavimo

               –X
                     numatytas trečiųjų šalių bendras finansavimas

               Trečiųjų šalių finansiniai įnašai
                  28
                šiuo metu negali būti apskaičiuoti, nes dar nepriimtas sprendimas dėl sumų.

               3.3.Numatomas poveikis pajamoms

               –X
                     Pasiūlymas (iniciatyva) neturi finansinio poveikio pajamoms.

               –◻
                     Pasiūlymas (iniciatyva) turi finansinį poveikį:

               –◻
                     nuosaviems ištekliams

               –◻
                     kitoms pajamoms

               nurodyti, jei pajamos priskirtos išlaidų eilutėms ◻

               mln. EUR (tūkstantųjų tikslumu)

                        Biudžeto pajamų eilutė:

                        Pasiūlymo (iniciatyvos) poveikis
                           29

                        2021 m.

                        2022 m.

                        2023 m.

                        2024 m.

                        2025 m.

                        2026 m.

                        2027 m.

                        …………. straipsnis

                     (1)

                        2013 m. gruodžio 17 d. Europos Parlamento ir Tarybos sprendimas Nr. 1313/2013/ES dėl Sąjungos civilinės saugos mechanizmo (OL L 347, 2013 12 20, p. 924).

                     (2)

                        COM(2018) 321 final.

                     (3)

                        COM(2017) 772 final.

                     (4)

                        Komunikato pavadinimas – „Šiuolaikiškas biudžetas Sąjungai, kuri apsaugo, suteikia galių ir gina“.

                     (5)

                        COM(2018) 321 final, p. 29.

                     (6)

                        COM(2017) 772 final.

                     (7)

                        OL C , , p. .

                     (8)

                        OL C , , p. .

                     (9)

                        2017 m. lapkričio 23 d. Pasiūlymas dėl Europos Parlamento ir Tarybos sprendimo, kuriuo iš dalies keičiamas Sprendimas Nr. 1313/2013/ES dėl Sąjungos civilinės saugos mechanizmo (COM(2017) 772 final).

                     (10)

                        2013 m. gruodžio 17 d. Europos Parlamento ir Tarybos sprendimas Nr. 1313/2013/ES dėl Sąjungos civilinės saugos mechanizmo (OL L 347, 2013 12 20, p. 924).

                     (11)

                        COM(2018) 321 final.

                     (12)

                        Iki to laiko, kol bus priimtas šis pasiūlymas, jau turėtų būti įsigaliojęs 2017 m. lapkričio 23 d. pasiūlymas peržiūrėti Sprendimą Nr. 1313/2013/ES („rescEU“ pasiūlymas), į kurį įtrauktas naujas straipsnis dėl matomumo (20a straipsnis) (numatyta įsigaliojimo diena – 2019 m. kovo 21 d.). Atsižvelgiant į tai, kad, remiantis SG rekomendacijomis (ARES(2018) 4555072), reikia supaprastinti visų naujos daugiametės finansinės programos pasiūlymų institucinės komunikacijos formuluotes, 20a straipsnis iš dalies keičiamas, kad būtų laikomasi vidaus taisyklių šiuo klausimu.

                     (13)

                        Iki to laiko, kol bus priimtas šis pasiūlymas, jau turėtų būti įsigaliojęs 2017 m. lapkričio 23 d. pasiūlymas peržiūrėti Sprendimą Nr. 1313/2013/ES („rescEU“ pasiūlymas) (numatyta įsigaliojimo diena – 2019 m. kovo 21 d.). Tokiu atveju šiame dokumente pateiktu pakeitimu daroma nuoroda į pataisytą Sprendimo Nr. 1313/2013/ES 30 straipsnį.

                     (14)

                        COM(2018) 98 final.

                     (15)

                        Kaip nurodyta Finansinio reglamento 58 straipsnio 2 dalies a arba b punkte.

                     (16)

                        COM(2017) 772 final.

                     (17)

                        Europos Audito Rūmai, „Sąjungos civilinės saugos mechanizmas: reagavimo į nelaimes už ES ribų veiksmų koordinavimas buvo iš esmės veiksmingas“, Specialioji ataskaita Nr. 33, 2016 m.

                     (18)

                        Komisijos tarnybų darbinis dokumentas „Overview of Natural and Man-made Disaster Risks the European Union may face“, SWD(2017) 176 final, 2017 5 23.

                     (19)

                        Informacija apie valdymo būdus ir nuorodos į Finansinį reglamentą pateikiamos svetainėje „BudgWeb“
                  https://myintracomm.ec.europa.eu/budgweb/EN/man/budgmanag/Pages/budgmanag.aspx

                     (20)

                        DA – diferencijuotieji asignavimai, NDA – nediferencijuotieji asignavimai.

                     (21)

                        ELPA – Europos laisvosios prekybos asociacija. EEE priklausančios ELPA šalys gali prisijungti prie Sąjungos civilinės saugos mechanizmo kaip dalyvaujančiosios valstybės, kaip nustatyta Sprendimo Nr. 1313/2013/ES 28 straipsnio 1 dalies a punkte.

                     (22)

                        Valstybių kandidačių ir, kai taikoma, Vakarų Balkanų potencialių kandidačių. Šios valstybės gali prisijungti prie Sąjungos civilinės saugos mechanizmo kaip dalyvaujančiosios valstybės, kaip numatyta Sprendimo Nr. 1313/2013/ES 28 straipsnio 1 dalies b punkte.

                     (23)

                        Šioje lentelėje nuoroda į trečiąsias valstybes turėtų būti suprantama kaip nuoroda į kitas Europos valstybes, kurios dar nėra Sąjungos civilinės saugos mechanizmo dalis, tačiau kurios gali prisijungti ateityje, kaip nustatyta Sprendimo Nr. 1313/2013/ES 28 straipsnio 1 dalies a punkte. Iš trečiųjų valstybių nesitikima gauti jokių įnašų, išskyrus nurodytuosius pirmiau.

                     (24)

                        „Bendra suma gali būti netiksli dėl suapvalinimo.“

                     (25)

                        Techninė ir (arba) administracinė parama bei išlaidos ES programų ir (arba) veiksmų įgyvendinimui remti (buvusios BA eilutės), netiesioginiai moksliniai tyrimai, tiesioginiai moksliniai tyrimai.

                     (26)

                        CA – sutartininkas („Contract Staff“), LA – vietos darbuotojas („Local Staff“), END – deleguotasis nacionalinis ekspertas („Seconded National Expert“), INT – per agentūrą įdarbintas darbuotojas („agency staff“), JPD – jaunesnysis delegacijos specialistas („Junior Professionals in Delegations“).

                     (27)

                        Neviršijant viršutinės ribos, nustatytos išorės darbuotojams, finansuojamiems iš veiklos asignavimų (buvusių BA eilučių).

                     (28)

                        Trečiųjų šalių įnašai yra dalyvaujančiųjų valstybių įnašai į Sąjungos civilinės saugos mechanizmą, kaip nurodyta 3.1 lentelėje (pirmiau), laikantis paaiškinimų, pateiktų 21, 22 ir 23 išnašose.

                     (29)

                        Tradiciniai nuosavi ištekliai (muitai, cukraus mokesčiai) turi būti nurodomi grynosiomis sumomis, t. y. iš bendros sumos atskaičius 20 % surinkimo sąnaudų.


               EUROPOS KOMISIJA
            Briuselis, 2019 04 30
            COM(2019) 207 final
            2019/0100(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Europos ekonominės bendrijos ir San Marino Respublikos susitarimu dėl bendradarbiavimo ir muitų sąjungos įsteigtame Bendradarbiavimo komitete, dėl taikytinų ekologinės gamybos, ekologiškų produktų ženklinimo ir ekologiškų produktų importo tvarkos nuostatų

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas teikiamas dėl sprendimo, kuriuo nustatoma pozicija, kurios turi būti laikomasi Sąjungos vardu ES ir San Marino bendradarbiavimo komitete, dėl numatomo priimti sprendimo dėl taikytinų ES ir San Marino bendradarbiavimo ir muitų sąjungos susitarimo nuostatų dėl ekologinės gamybos, ekologiškų produktų ženklinimo ir ekologiškų produktų importo tvarkos.

               2.Pasiūlymo aplinkybės

               2.1.Europos ekonominės bendrijos ir San Marino Respublikos susitarimas dėl bendradarbiavimo ir muitų sąjungos

               Europos ekonominės bendrijos ir San Marino Respublikos susitarimo dėl bendradarbiavimo ir muitų sąjungos (toliau – Susitarimas) tikslas – sukurti šalių muitų sąjungą ir skatinti visapusišką jų bendradarbiavimą, siekiant prisidėti prie San Marino socialinio ir ekonominio vystymosi ir stiprinti šalių santykius. Susitarimas įsigaliojo 2002 m. balandžio 1 d.

               2.2.ES ir San Marino bendradarbiavimo komitetas

               ES ir San Marino bendradarbiavimo komitetas yra atsakingas už Susitarimo administravimą ir užtikrina jo tinkamą įgyvendinimą. Komitetą sudaro Komisijos atstovai, kuriems padeda valstybių narių įgaliotiniai, ir San Marino atstovai. Sprendimai priimami bendru sutarimu. Nuo kiekvienų metų sausio 1 d. iki birželio 30 d. komiteto posėdžiams pirmininkauja Komisijos atstovas, o antrąjį pusmetį – San Marino atstovas.

               2.3.ES ir San Marino bendradarbiavimo komiteto numatomas aktas

               Kitame posėdyje ES ir San Marino bendradarbiavimo komitetas turi priimti sprendimą dėl taikytinų ekologinės gamybos, ekologiškų produktų ženklinimo ir ekologiškų produktų importo tvarkos nuostatų (toliau – numatomas aktas).

               Laikydamasis savo darbo tvarkos taisyklių Bendradarbiavimo komitetas ketina pasinaudoti OMNIBUS sprendimo I priedo 6 straipsnyje numatyta rašytine procedūra (2010 m. kovo 29 d. ES ir San Marino bendradarbiavimo komiteto sprendimas Nr. 1/2010
                  1
               ).

               Numatomo akto tikslas – nustatyti Susitarimo šalims taikytinas ES taisykles dėl ekologinės gamybos, ekologiškų produktų ženklinimo ir ekologiškų produktų importo tvarkos.

               Aiškiau apibrėžus nuostatas San Marinas galės tinkamai taikyti ES acquis ir vėl prekiauti ekologiškais produktais su ES. Be to, ES galės į elektroninę prekybos kontrolės ir ekspertizių sistemą (TRACES) įtraukti San Mariną. Pagal Reglamentą (EB) Nr. 2016/1842 nuo 2017 m. spalio mėn. elektroninius patikrinimo sertifikatus (kurių reikia importuotiems produktams išleisti į laisvą apyvartą Sąjungoje) galima išduoti tik per TRACES. Anksčiau sertifikatas būdavo išduodamas tik popierine forma.

               Priėmus numatomą aktą San Marino valdžios institucijos taip pat galės priimti sprendimus šiuo aktu reglamentuojamoje srityje ir teikti pranešimus, kai atitinkamose nuostatose daroma nuoroda į ES valstybių narių sprendimus ar pranešimus.

               3.Pozicija, kurios turi būti laikomasi Sąjungos vardu

               ES ir San Marino susitarime reikalaujama, kad San Marinas taikytų tas ES acquis dalis, kurios patenka į šio susitarimo aprėptį, kaip yra taikoma ES ir kai būtina tinkamam Susitarimo veikimui užtikrinti. Susitarime numatyta, kad taikytinas nuostatas, įskaitant taisykles dėl kokybės, išsamiau nustato Bendradarbiavimo komitetas. Siekiant užtikrinti teisinį tikrumą ir tinkamą pagal Susitarimą sukurtos muitų sąjungos veikimą, reikia aiškiau apibrėžti taikytinas ekologinės gamybos, ekologiškų produktų ženklinimo ir ekologiškų produktų importo tvarkos acquis nuostatas. Aiškiau apibrėžtos nuostatos pateiktos šiame ES ir San Marino bendradarbiavimo komiteto sprendimo projekte.

                  Atitinkamos acquis dalys (su pakeitimais ir pataisymais), be kita ko, yra šios:

               –Tarybos reglamentas (EB) Nr. 834/2007 dėl ekologinės gamybos ir ekologiškų produktų ženklinimo
                  2
               ;

               –Komisijos reglamentas (EB) Nr. 889/2008
                  3
               , kuriuo nustatomos išsamios Tarybos reglamento (EB) Nr. 834/2007 įgyvendinimo taisyklės ir

               –Komisijos reglamentas (EB) Nr. 1235/2008
                  4
               , kuriuo nustatomos išsamios Tarybos reglamento (EB) Nr. 834/2007 įgyvendinimo taisyklės dėl ekologiškų produktų importo iš trečiųjų šalių.

               Bendradarbiavimo komitetui sprendime aiškiau apibrėžus nuostatas, San Marinas galės tinkamai taikyti ES acquis ir vėl prekiauti ekologiškais produktais su ES, o ES galės San Mariną įtraukti į elektroninę prekybos kontrolės ir ekspertizių sistemą (TRACES) (žr. 2.3 skirsnį).

               ES ir San Marino susitarimo tikslas – skatinti visapusišką šalių bendradarbiavimą, stiprinti jų santykius ir prisidėti prie San Marino socialinio ir ekonominio vystymosi. Aiškiau apibrėžus ekologiškiems produktams taikytinas taisykles, San Marinas galės prekiauti šiais produktais ir taip sustiprinti ypatingus santykius su ES, kaip yra numatyta ES sutarties 8 straipsnyje ir Deklaracijoje Nr. 3 dėl tokios nuostatos.

               Pasiūlymas atitinka subsidiarumo principą, nes juo siekiama aiškiau apibrėžti, kaip ES nepriklausanti šalis turėtų taikyti ES lygmeniu nustatytas taisykles ekologinio žemės ūkio sektoriuje. Šio tikslo valstybės narės negali pasiekti.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

                Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančius tarptautinės teisės normas, ir priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  5
               .

               4.1.2.Taikymas aptariamuoju atveju

               ES ir San Marino bendradarbiavimo komitetas yra susitarimu, būtent Europos ekonominės bendrijos ir San Marino Respublikos susitarimu dėl bendradarbiavimo ir muitų sąjungos, įsteigtas organas.

               Aktas, kurį turi priimti Bendradarbiavimo komitetas, yra teisinę galią turintis aktas.

               Numatomas aktas yra toliau išvardytą teisinę galią turintis aktas.

               ES ir San Marino susitarime reikalaujama, kad San Marinas taikytų tas ES acquis dalis, kurios patenka į šio susitarimo aprėptį, kaip yra taikoma ES ir kai būtina tinkamam Susitarimo veikimui užtikrinti.

               Susitarime numatyta, kad taikytinas nuostatas, įskaitant taisykles dėl kokybės, išsamiau apibrėžia Bendradarbiavimo komitetas. Siekiant užtikrinti teisinį tikrumą ir tinkamą pagal Susitarimą sukurtos muitų sąjungos veikimą, reikia aiškiau apibrėžti taikytinas ekologinės gamybos, ekologiškų produktų ženklinimo ir ekologiškų produktų importo tvarkos acquis nuostatas. Tokios nuostatos yra aiškiau apibrėžtos Bendradarbiavimo komiteto sprendimo projekte.

               Aiškiau apibrėžus nuostatas San Marinas galės tinkamai taikyti ES acquis ir vėl prekiauti ekologiškais produktais su ES. Be to, ES galės į elektroninę prekybos kontrolės ir ekspertizių sistemą (TRACES) įtraukti San Mariną.

               Pagal Reglamentą (EB) Nr. 2016/1842 nuo 2017 m. spalio mėn. elektroninius patikrinimo sertifikatus (kurių reikia importuotiems produktams išleisti į laisvą apyvartą Sąjungoje) galima išduoti tik per TRACES. Anksčiau sertifikatas būdavo išduodamas tik popierine forma.

               Priėmus numatomą aktą San Marino valdžios institucijos taip pat galės priimti sprendimus šiuo aktu reglamentuojamoje srityje ir teikti pranešimus, kai atitinkamose nuostatose daroma nuoroda į ES valstybių narių sprendimus ar pranešimus.

               Numatomu aktu Susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu tuo aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Pagrindinis numatomo akto tikslas ir turinys yra susiję su žemės ūkiu.

               Reglamentai, kurie yra numatyto akto dalykas (Tarybos reglamentas (EB) Nr. 834/2007 ir Komisijos reglamentai (EB) Nr. 889/2008 ir 1235/2008), grindžiami SESV 43 straipsniu (anksčiau – EB sutarties 37 straipsnis).

               Todėl siūlomo sprendimo materialinis teisinis pagrindas yra SESV 43 straipsnis.

               4.3.Išvada

               Siūlomo sprendimo teisinis pagrindas turėtų būti SESV 43 straipsnis kartu su 218 straipsnio 9 dalimi.

               5.Numatomo akto skelbimas

               ES ir San Marino bendradarbiavimo komiteto sprendimas turės teisinį poveikį, nurodytą 4.1.2 punkte, todėl tikslinga priimtą sprendimą paskelbti Europos Sąjungos oficialiajame leidinyje.

               2019/0100 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi Europos ekonominės bendrijos ir San Marino Respublikos susitarimu dėl bendradarbiavimo ir muitų sąjungos įsteigtame Bendradarbiavimo komitete, dėl taikytinų ekologinės gamybos, ekologiškų produktų ženklinimo ir ekologiškų produktų importo tvarkos nuostatų

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Sąjunga Tarybos sprendimu 2002/245/EB
                  6
                sudarė Europos ekonominės bendrijos ir San Marino Respublikos susitarimą dėl bendradarbiavimo ir muitų sąjungos
                  7
                (toliau – Susitarimas), kuris įsigaliojo 2002 m. balandžio 1 d.;

               (2)pagal Susitarimo 7 straipsnio 2 dalį Bendradarbiavimo komitetas turi išsamiau apibrėžti nuostatas dėl kokybės reguliavimo;

               (3)Bendradarbiavimo komitetas turi priimti sprendimą dėl pagal Susitarimą taikytinų Sąjungos teisės aktų nuostatų dėl ekologinės gamybos, ekologiškų produktų ženklinimo ir ekologiškų produktų importo tvarkos;

               (4)tikslinga nustatyti poziciją, kurios turi būti laikomasi Sąjungos vardu Bendradarbiavimo komitete, nes išsamiau apibrėžus taikytinas Sąjungos teisės aktų nuostatas padidės Susitarimo šalių teisinis tikrumas ir bus remiamas tinkamas Sąjungos ir San Marino muitų sąjungos veikimas;

               (5)todėl būtina aiškiau apibrėžti taikytinus Sąjungos teisės aktus dėl ekologinės gamybos ir ekologiškų produktų ženklinimo, kurie apima Tarybos reglamentą (EB) Nr. 834/2007
                  8
                ir Komisijos reglamentus (EB) Nr. 889/2008
                  9
                ir (EB) Nr. 1235/2008
                  10
               . Be to, tikslinga nustatyti būtiną ekologiškų produktų importo tvarką, taip pat procedūrą, kurios turi būti laikomasi, kai priimami nauji Sąjungos teisės aktai dėl ekologinės gamybos ir ekologiškų produktų ženklinimo, kurie daro poveikį nuorodoms į taikytinas nuostatas ir tvarką, dėl kurios susitarta,

               PRIĖMĖ ŠĮ SPRENDIMĄ:

               1 straipsnis

               Pozicija, kurios turi būti laikomasi Sąjungos vardu Europos ekonominės bendrijos ir San Marino Respublikos susitarimu dėl bendradarbiavimo ir muitų sąjungos įsteigtame Bendradarbiavimo komitete, grindžiama prie šio sprendimo pridėtu Bendradarbiavimo komiteto akto projektu.

               Neesminiams akto projekto pakeitimams gali pritarti Sąjungos atstovai Bendradarbiavimo komitete be tolesnio Tarybos sprendimo.

               2 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        OL L 156, 2010 6 23, p. 13.

                     (2)

                        2007 m. birželio 28 d. Tarybos reglamentas (EB) Nr. 834/2007 dėl ekologinės gamybos ir ekologiškų produktų ženklinimo ir panaikinantis Reglamentą (EEB) Nr. 2092/91 (OL L 189, 2007 7 20, p. 1).

                     (3)

                        2008 m. rugsėjo 5 d. Komisijos reglamentas (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės (OL L 250, 2008 9 18, p. 1).

                     (4)

                        2008 m. gruodžio 8 d. Komisijos reglamentas (EB) Nr. 1235/2008, kuriuo nustatomos išsamios Tarybos reglamento (EB) Nr. 834/2007 įgyvendinimo taisyklės dėl ekologiškų produktų importo iš trečiųjų šalių (OL L 334, 2008 12 12, p. 25).

                     (5)

                        2014 m. spalio 7 d. Teisingumo Teismo sprendimas Vokietija prieš Tarybą, C-399/12, ECLI:EU:C:2014:2258, 61–64 punktai.

                     (6)

                        2002 m. vasario 28 d. Tarybos sprendimas 2002/245/EB dėl susitarimo dėl bendradarbiavimo ir muitų sąjungos sudarymo tarp Europos ekonominės bendrijos ir San Marino Respublikos bei susitarimo Protokolo, sudaryto dėl 1995 m. sausio 1 d. įvykusios plėtros (OL L 84, 2002 3 28, p. 41).

                     (7)

                        OL L 84, 2002 3 28, p. 43.

                     (8)

                        2007 m. birželio 28 d. Tarybos reglamentas (EB) Nr. 834/2007 dėl ekologinės gamybos ir ekologiškų produktų ženklinimo ir panaikinantis Reglamentą (EEB) Nr. 2092/91 (OL L 189, 2007 7 20, p. 1).

                     (9)

                        2008 m. rugsėjo 5 d. Komisijos reglamentas (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės (OL L 250, 2008 9 18, p. 1).

                     (10)

                        2008 m. gruodžio 8 d. Komisijos reglamentas (EB) Nr. 1235/2008, kuriuo nustatomos išsamios Tarybos reglamento (EB) Nr. 834/2007 įgyvendinimo taisyklės dėl ekologiškų produktų importo iš trečiųjų šalių (OL L 334, 2008 12 12, p. 25).

    ---documentbreak---

               EUROPOS KOMISIJA
            Briuselis, 2019 04 30
            COM(2019) 207 final
            PRIEDAS
            prie
            Pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi Europos ekonominės bendrijos ir San Marino Respublikos susitarimu dėl bendradarbiavimo ir muitų sąjungos įsteigtame Bendradarbiavimo komitete, dėl taikytinų ekologinės gamybos, ekologiškų produktų ženklinimo ir ekologiškų produktų importo tvarkos nuostatų

               PRIEDAS

               Projektas

               ES IR SAN MARINO BENDRADARBIAVIMO KOMITETO SPRENDIMAS Nr. …/2018

               2018 m. ... ... d.

               dėl taikytinų ekologinės gamybos, ekologiškų produktų ženklinimo ir ekologiškų produktų importo tvarkos nuostatų, priimtų Europos ekonominės bendrijos ir San Marino Respublikos susitarimu dėl bendradarbiavimo ir muitų sąjungos

               ES IR SAN MARINO BENDRADARBIAVIMO KOMITETAS,

               atsižvelgdamas į Europos ekonominės bendrijos ir San Marino Respublikos susitarimą dėl bendradarbiavimo ir muitų sąjungos
                  1
               , ypač į jo 7 straipsnio 2 dalį, 8 straipsnio 3 dalies c punktą ir 23 straipsnio 1 dalį,

               kadangi:

               (1)
                     Europos ekonominės bendrijos ir San Marino Respublikos susitarimo dėl bendradarbiavimo ir muitų sąjungos (toliau – Susitarimas) 6 straipsnio 4 dalyje nustatyta, kad vykdant Sąjungos ir San Marino Respublikos prekybą žemės ūkio produktais, San Marino Respublika įsipareigoja priimti Sąjungos teisės aktus dėl kokybės, kai tai yra būtina tinkamam Susitarimo veikimui užtikrinti;

               (2)
                     pagal Susitarimo 7 straipsnio 1 dalies penktą įtrauką San Marino Respublika šalims, kurios nėra Sąjungos narės (toliau – trečiosios šalys), turi taikyti Sąjungos teisės aktus dėl kokybės, kai tai yra būtina tinkamam Susitarimo veikimui užtikrinti;

               (3)
                     siekiant išvengti kliūčių laisvam prekių judėjimui ir užtikrinti tinkamą Susitarimu sukurtos muitų sąjungos veikimą, tikslinga išsamiau apibrėžti ekologinei gamybai, ekologiškų produktų ženklinimui ir ekologiškų produktų importo tvarkai taikytinas Sąjungos teisės aktų dėl kokybės nuostatas;

               (4)
                     siekiant užtikrinti atitiktį Sąjungos teisės aktams dėl ekologiškų produktų importo iš trečiųjų šalių į San Marino Respubliką, būtina nustatyti atitinkamą tvarką, kurią turi taikyti jos nacionalinės valdžios institucijos;

               (5)
                     taip pat turėtų būti nustatyta atitinkama tvarka siekiant užtikrinti atitiktį Sąjungos teisės aktams dėl San Marino Respublikoje paruoštų arba pagamintų ekologiškų produktų;

               (6)
                     be to, tikslinga nustatyti procedūrą, kurios turi būti laikomasi, kai priimami nauji Sąjungos teisės aktai dėl ekologinės gamybos ir ekologiškų produktų ženklinimo, kurie daro poveikį nuorodoms į šiame sprendime nustatytas nuostatas ir tvarką,

                  PRIĖMĖ ŠĮ SPRENDIMĄ:

               1 straipsnis

               Ekologinei gamybai ir ekologiškų produktų ženklinimui taikytinos Sąjungos teisės aktų nuostatos yra išvardytos A priede.

               2 straipsnis

               1 straipsnyje nurodytai atitikčiai Sąjungos teisės aktams užtikrinti būtina tvarka, susijusi su ekologiškų produktų importu iš trečiųjų šalių į San Marino Respubliką, yra išdėstyta B priede.

               3 straipsnis

               1 straipsnyje nurodytai atitikčiai Sąjungos teisės aktams užtikrinti būtina tvarka, susijusi su San Marino Respublikoje paruoštais ar pagamintais ekologiškais produktais, yra išdėstyta C priede.

               4 straipsnis

               Dėl A, B ir C priedų pakeitimų ir kitų praktinių susitarimų, būtinų tuose prieduose nurodytiems teisės aktams taikyti, susitaria Europos Komisijos tarnybos ir San Marino Respublikos valdžios institucijos.

               5 straipsnis

               Šis sprendimas įsigalioja jo priėmimo dieną.

               Priimta Briuselyje, 2018 m. YYYY XX.

                  Bendradarbiavimo komiteto vardu

                  Pirmininkas

               A PRIEDAS

               TAIKYTINŲ EKOLOGINĖS GAMYBOS IR EKOLOGIŠKŲ PRODUKTŲ ŽENKLINIMO NUOSTATŲ SĄRAŠAS

               2007 m. birželio 28 d. Tarybos reglamentas (EB) Nr. 834/2007 dėl ekologinės gamybos ir ekologiškų produktų ženklinimo ir panaikinantis Reglamentą (EEB) Nr. 2092/91 (OL L 189, 2007 7 20, p. 1) su pakeitimais, padarytais:

               -
                     2008 m. rugsėjo 29 d. Tarybos reglamentu (EB) Nr. 967/2008 (OL L 264, 2008 10 3, p. 1),

               -
                     2013 m. gegužės 13 d. Tarybos reglamentu (ES) Nr. 517/2013 (OL L 158, 2013 6 10, p. 1).

               2008 m. rugsėjo 5 d. Komisijos reglamentas (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės (OL L 250, 2008 9 18, p. 1) su pakeitimais, padarytais:

               -
                     2008 m. gruodžio 15 d. Komisijos reglamentu (EB) Nr. 1254/2008 (OL L 337, 2008 12 16, p. 80),

               -
                     2009 m. rugpjūčio 5 d. Komisijos reglamentu (EB) Nr. 710/2009 (OL L 204, 2009 8 6, p. 15),

               -
                     2010 m. kovo 24 d. Komisijos reglamentu (ES) Nr. 271/2010 (OL L 84, 2010 3 31, p. 19),

               -
                     2011 m. balandžio 8 d. Komisijos įgyvendinimo reglamentu (ES) Nr. 344/2011 (OL L 96, 2011 4 9, p. 10),

               -
                     2011 m. gegužės 2 d. Komisijos įgyvendinimo reglamentu (ES) Nr. 426/2011 (OL L 113, 2011 5 3, p. 1),

               -
                     2012 m. vasario 14 d. Komisijos įgyvendinimo reglamentu (ES) Nr. 126/2012 (OL L 41, 2012 2 15, p. 5),

               -
                     2012 m. kovo 8 d. Komisijos įgyvendinimo reglamentu (ES) Nr. 203/2012 (OL L 71, 2012 3 9, p. 42),

               -
                     2012 m. birželio 14 d. Komisijos įgyvendinimo reglamentu (ES) Nr. 505/2012 (OL L 154, 2012 6 15, p. 12),

               -
                     2013 m. balandžio 29 d. Komisijos įgyvendinimo reglamentu (ES) Nr. 392/2013 (OL L 118, 2013 4 30, p. 5),

               -
                     2013 m. vasario 21 d. Komisijos reglamentu (ES) Nr. 519/2013 (OL L 158, 2013 6 10, p. 74),

               -
                     2013 m. spalio 24 d. Komisijos įgyvendinimo reglamentu (ES) Nr. 1030/2013 (OL L 283, 2013 10 25, p. 15),

               -
                     2013 m. gruodžio 17 d. Komisijos įgyvendinimo reglamentu (ES) Nr. 1364/2013 (OL L 343, 2013 12 19, p. 29),

               -
                     2014 m. balandžio 8 d. Komisijos įgyvendinimo reglamentu (ES) Nr. 354/2014 (OL L 106, 2014 4 9, p. 7),

               -
                     2014 m. liepos 31 d. Komisijos įgyvendinimo reglamentu (ES) Nr. 836/2014 (OL L 230, 2014 8 1, p. 10),

               -
                     2014 m. gruodžio 18 d. Komisijos įgyvendinimo reglamentu (ES) Nr. 1358/2014 (OL L 365, 2014 12 19, p. 97),

               -
                     2016 m. balandžio 29 d. Komisijos įgyvendinimo reglamentu (ES) 2016/673 (OL L 116, 2016 4 30, p. 8),

               -
                     2016 m. spalio 14 d. Komisijos įgyvendinimo reglamentu (ES) 2016/1842 (OL L 282, 2016 10 19, p. 19),

               -
                     2017 m. gegužės 17 d. Komisijos įgyvendinimo reglamentu (ES) 2017/838 (OL L 125, 2017 5 18, p. 5),

               -
                     2017 m. gruodžio 8 d. Komisijos įgyvendinimo reglamentu (ES) 2017/2273 (OL L 326, 2017 12 9, p. 42).

               2008 m. gruodžio 8 d. Komisijos reglamentas (EB) Nr. 1235/2008, kuriuo nustatomos išsamios Tarybos reglamento (EB) Nr. 834/2007 įgyvendinimo taisyklės dėl ekologiškų produktų importo iš trečiųjų šalių (OL L 334, 2008 12 12, p. 25) su pakeitimais, padarytais:

               -
                     2009 m. birželio 19 d. Komisijos reglamentu (EB) Nr. 537/2009 (OL L 159, 2009 6 20, p. 6),

               -
                     2010 m. gegužės 31 d. Komisijos reglamentu (ES) Nr. 471/2010 (OL L 134, 2010 6 1, p. 1),

               -
                     2011 m. birželio 20 d. Komisijos įgyvendinimo reglamentu (ES) Nr. 590/2011 (OL L 161, 2011 6 21, p. 9),

               -
                     2011 m. spalio 27 d. Komisijos įgyvendinimo reglamentu (ES) Nr. 1084/2011 (OL L 281, 2011 10 28, p. 3),

               -
                     2011 m. gruodžio 6 d. Komisijos įgyvendinimo reglamentu (ES) Nr. 1267/2011 (OL L 324, 2011 12 7, p. 9),

               -
                     2012 m. vasario 14 d. Komisijos įgyvendinimo reglamentu (ES) Nr. 126/2012 (OL L 41, 2012 2 15, p. 5),

               -
                     2012 m. birželio 20 d. Komisijos įgyvendinimo reglamentu (ES) Nr. 508/2012 (OL L 162, 2012 6 21, p. 1),

               -
                     2012 m. rugpjūčio 16 d. Komisijos įgyvendinimo reglamentu (ES) Nr. 751/2012 (OL L 222, 2012 8 18, p. 5),

               -
                     2013 m. vasario 13 d. Komisijos įgyvendinimo reglamentu (ES) Nr. 125/2013 (OL L 43, 2013 2 14, p. 1),

               -
                     2013 m. vasario 21 d. Komisijos reglamentu (ES) Nr. 519/2013 (OL L 158, 2013 6 10, p. 74),

               -
                     2013 m. birželio 18 d. Komisijos įgyvendinimo reglamentu (ES) Nr. 567/2013 (OL L 167, 2013 6 19, p. 30),

               -
                     2013 m. birželio 20 d. Komisijos įgyvendinimo reglamentu (ES) Nr. 586/2013 (OL L 169, 2013 6 21, p. 51),

               -
                     2014 m. balandžio 8 d. Komisijos įgyvendinimo reglamentu (ES) Nr. 355/2014 (OL L 106, 2014 4 9, p. 15),

               -
                     2014 m. balandžio 30 d. Komisijos įgyvendinimo reglamentu (ES) Nr. 442/2014 (OL L 130, 2014 5 1, p. 39),

               -
                     2014 m. birželio 16 d. Komisijos įgyvendinimo reglamentu (ES) Nr. 644/2014 (OL L 177, 2014 6 17, p. 42),

               -
                     2014 m. liepos 30 d. Komisijos įgyvendinimo reglamentu (ES) Nr. 829/2014 (OL L 228, 2014 7 31, p. 9),

               -
                     2014 m. lapkričio 28 d. Komisijos įgyvendinimo reglamentu (ES) Nr. 1287/2014 (OL L 348, 2014 12 4, p. 1),

               -
                     2015 m. sausio 26 d. Komisijos įgyvendinimo reglamentu (ES) 2015/131 (OL L 23, 2015 1 29, p. 1),

               -
                     2015 m. birželio 17 d. Komisijos įgyvendinimo reglamentu (ES) 2015/931 (OL L 151, 2015 6 18, p. 1),

               -
                     2015 m. lapkričio 4 d. Komisijos įgyvendinimo reglamentu (ES) 2015/1980 (OL L 289, 2015 11 5, p. 6),

               -
                     2015 m. gruodžio 15 d. Komisijos įgyvendinimo reglamentu (ES) 2015/2345 (OL L 330, 2015 12 16, p. 29),

               -
                     2016 m. kovo 18 d. Komisijos įgyvendinimo reglamentu (ES) 2016/459 (OL L 80, 2016 3 31, p. 14),

               -
                     2016 m. birželio 9 d. Komisijos įgyvendinimo reglamentu (ES) 2016/910 (OL L 153, 2016 6 10, p. 23),

               -
                     2016 m. rugpjūčio 2 d. Komisijos įgyvendinimo reglamentu (ES) 2016/1330 (OL L 210, 2016 8 4, p. 43),

               -
                     2016 m. spalio 14 d. Komisijos įgyvendinimo reglamentu (ES) 2016/1842 (OL L 282, 2016 10 19, p. 19),

               -
                     2016 m. gruodžio 15 d. Komisijos įgyvendinimo reglamentu (ES) 2016/2259 (OL L 342, 2016 12 16, p. 4),

               -
                     2017 m. gegužės 22 d. Komisijos įgyvendinimo reglamentu (ES) 2017/872 (OL L 134, 2017 5 23, p. 6),

               -
                     2017 m. rugpjūčio 14 d. Komisijos įgyvendinimo reglamentu (ES) 2017/1473 (OL L 210, 2017 8 15, p. 4),

               -
                     2017 m. spalio 16 d. Komisijos įgyvendinimo reglamentu (ES) 2017/1862 (OL L 266, 2017 10 17, p. 1),

               -
                     2017 m. gruodžio 14 d. Komisijos įgyvendinimo reglamentu (ES) 2017/2329 (OL L 333, 2017 12 15, p. 29),

               -
                     2018 m. liepos 3 d. Komisijos įgyvendinimo reglamentu (ES) 2018/949 (OL L 167, 2018 7 4, p. 3),

               su pataisymais, padarytais:

               OL L 28, 2015 2 4, p. 48 (1287/2014),

               OL L 241, 2015 9 17, p. 51 (2015/131).

               B PRIEDAS

               2 STRAIPSNYJE NURODYTA TVARKA

                1. Prie ekologiškų produktų, importuojamų į San Marino Respubliką iš trečiųjų šalių, pridedamas patikrinimo sertifikatas, nurodytas Reglamento (EB) Nr. 834/2007 33 straipsnio 1 dalies punkte.

               2. San Marino Respublika naudoja Komisijos sprendimu 2003/24/EB
                  2
                sukurtą elektroninę Prekybos kontrolės ir ekspertizių sistemą (TRACES) elektroniniams iš trečiųjų šalių importuotų ekologiškų produktų patikrinimo sertifikatams apdoroti.

               3. Siekiant įgyvendinti Reglamento (EB) Nr. 1235/2008 13 straipsnį, į San Marino Respubliką iš trečiųjų šalių importuojamų ekologiškų produktų TRACE sistemoje pasirašytus patikrinimo sertifikatus San Marino vardu tikrina ir tvirtina OMNIBUS sprendimo Nr. 1/2010
                  3
                II priede išvardytos muitinės.

               4. Siekiant įgyvendinti Reglamento (EB) Nr. 1235/2008 16 straipsnio 2 dalį, San Marino Respublikos gali būti paprašyta bendrai atlikti referento funkcijas. San Marino Respublika gali savo nuožiūra sutikti atlikti šias funkcijas.

               C PRIEDAS

               3 STRAIPSNYJE NURODYTA TVARKA

                1.A priede išvardytų reglamentų atitinkamuose straipsniuose laikoma, kad sąvoka „valstybė narė“ arba „valstybės narės“ apima ir San Marino Respubliką.

               2.Jei atitinkamuose A priede išvardytų reglamentų straipsniuose nustatyta, kad valstybė narė turi priimti sprendimą arba teikti pranešimą, tokį sprendimą priima arba pranešimą teikia San Marino Respublikos institucijos. Tos institucijos atsižvelgia į Sąjungos mokslinių komitetų nuomones ir priimdamos sprendimus remiasi Europos Sąjungos Teisingumo Teismo praktika bei Europos Komisijos priimtomis administracinio elgesio taisyklėmis.

                     (1)

                        OL L 84, 2002 3 28, p. 43.

                     (2)

                        2002 m. gruodžio 30 d. Komisijos sprendimas 2003/24/EB dėl integruotos kompiuterinės veterinarijos sistemos sukūrimo (OL L 8, 2003 1 14, p. 44).

                     (3)

                        2010 m. kovo 29 d. ES ir San Marino bendradarbiavimo komiteto OMNIBUS sprendimas Nr. 1/2010, nustatantis įvairias Europos ekonominės bendrijos ir San Marino Respublikos susitarimo dėl bendradarbiavimo ir muitų sąjungos įgyvendinimo priemones (OL L 156, 2010 6 23, p. 13).